\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ | Εν Αθήναις τη 26 Απριλίου 1975 |
| ΥΠΟΥΡΓΕΙΟΝ ΓΕΩΡΓΙΑΣ | Αριθ. Πρωτ.: 37419/2399/1166 |
| ΓΕΝΙΚΗ Δ/ΝΣΙΣ ΓΕΩΡΓΙΚΗΣ |  |
| ΑΝΑΠΤΥΞΕΩΣ ΚΑΙ ΕΡΕΥΝΩΝ |  |
| ΥΕΒ – ΔΙΕΥΘΥΝΣΙΣ 1η | ΠΡΟΣ: Την Δ/νσιν Γεωργίας Σερρών |
| ΤΜΗΜΑ III | Υ.Β.Ε.Β. - Σέρρας |
| ---------- | ΚΟΙΝ. Επιθεωρήσεις Γεωργίας |
| Ταχ. Δ/νσις...: Μενάνδρου 22 | Έδρας των |
| Πληροφορίαι: Λ. Κρομμύδαν | Διευθύνσεις Γεωργίας |
| Τηλέφωνον...: 544-907 | Έδρας των |

ΘΕΜΑ: Σύνταξις μητρώων κτηματολογίων ΤΟΕΒ.-

Σχετ.: Υμετέρα 5455/14-4-74

Επί της ανωτέρω σχετικής, εν σχέσει με τους εγγραφομένους εις τα κτηματολόγια των ΤΟΕΒ ως μέλη και τους υποχρέους καταβολής των επιβαλλομένων εισφορών, γνωρίζομεν τα κάτωθι επί των σχετικών ερωτημάτων σας:

1) Ως μέλη εγγράφονται οι ιδιοκτήται και νομείς, ουχί δε οι μισθωταί οι οποίοι είναι απλώς κάτοχοι, μόνον εις περίπτωσιν αφανείας ή αγνώστου διαμονής τών ως άνω ιδιοκτητών ή νομέων οι βάσει οιουδήποτε τίτλου κάτοχοι θεωρούνται πληρεξούσιοι αυτών και υποχρεούνται εις την εκπλήρωσιν των υποχρεώσεών των και επομένως από τούτους να εισπράτωνται αι επιβαλλόμεναι στρεμματικαί εισφοραί.-

2) Εις περίπτωσιν θανάτου μέλους εγγράφονται οι εμφανιζόμενοι ως κληρονόμοι, βάσει υπευθύνου δηλώσεώς των υποβαλλομένης εις τον Οργανισμόν, μη απαιτουμένης ειδικής διαδικασίας νομιμοποιήσεως, ει μη μόνον εν περιπτώσει αμφισβητήσεως του δικαιώματος τινός, θα πρέπει να το αποδείξη δι’ εγγράφων.-

3) Εις περίπτωσιν μισθώσεως, πλην ως ελέχθη της περιπτώσεως απουσίας ή αφανείας, μέλος παραμένη ο ιδιοκτήτης, όστις και είναι υπόχρεος έναντι του Οργανισμού, ασχέτως εάν εν τη πράξει ο καλ/γών μισθωτής καταβάλη τα αρδευτικά τέλη, καθ’ όσον εν αρνήσει τούτου τα αναγκαστικά μέτρα θα στραφούν κατά του ιδιοκτήτου.-

Ο Διευθυντής

Χαρ. Γκέκας

Εσωτερική διανομή

ΥΕΒ-Δ/νσιν 1ην –Τμ. III